**INDOKOLÁS**

**a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosításáról**

1. **§**

A bérlő általi bérlakás helyreállításának egy részében a kivitelezések elhúzódását eredményezte a szakemberek hiánya, illetve az építési anyagok árainak jelentős emelkedése, így a bérlő nem tudta teljesíteni a megállapodásban foglalt határidőt. Fentiek alapján indokolt a helyreállításra meghatározott 6 hónap időtartam 12 hónapra történő hosszabbítása, továbbá javasolt a jogszabályba foglalni, hogy a Bizottság a kijelölt bérlő egyedi méltányossági kérelme alapján a lakás helyreállításának időtartamát meghosszabbíthatja.

1. **§**

A magántulajdonban lévő lakóingatlanok bérbeadása során a lakhatási költségeknek a családok jövedeleméhez viszonyított aránya megnövekedett, a lakás nagyságára kivetített bérleti díj havi összege megemelkedett. A bérleti díj támogatásra való jogosultság feltételei között szereplő havi 1.500,- Ft/m2 összegű albérleti díj nem fedi le a lakáspiaci kínálat szintjét.

1. **§**

A módosító rendelet hatálybalépését tartalmazza.

1. **§**

A folyamatban lévő ügyek vonatkozásában is alkalmazni kell a módosításokat.